On the Waterfront

:*Iste articlo ye sobre una cinta estausunidense de drama de gángsters; ta atros usos, se veiga *'On the Waterfront (desambigación)***.

***On the Waterfront*** (títol orichinal en [[Idioma anglés|anglés]], en [[Idioma aragonés|aragonés]] ***Frent d'a mar***, estrenada en [[Aragón]] con o títol en [[Idioma castellano|castellano]] de ***La ley del silencio***, en aragonés ***A lei d'o silencio**'') ye una [[cinta]] de [[cine de drama]] de [[cine de gángsters|gángsters]] de [[cine estausunidense]] estrenada l'anyo [[1954]], dirichida por [[Elia Kazan]] seguntes un [[guión orichinal]] de [[Budd Schulberg]] (inspirau en ''Crime on the Waterfront'', un articlo publicau en prensa por [[Malcolm Johnson]]), con una [[banda sonora orichinal]] de [[Leonard Bernstein]], una [[dirección de fotografía]] de [[Boris Kaufman]], una [[producción cinematografica]] de [[Sam Spiegel]] ta la [[productora cinematografica]] ''[[Horizon Pictures]]'' y un [[elenco]] d'o cual en fan parte [[Marlon Brando]], [[Eva Marie Saint]], [[Karl Malden]], [[Lee J. Cobb]], [[Rod Steiger]], [[Pat Henning]], [[Leif Erickson]], [[James Westerfield]], [[Tony Galento]], [[Tami Mauriello]], [[John F. Hamilton]], [[John Heldabrand]], [[Rudy Bond]], [[Don Blackman]] y [[Arthur Keegan]], entre d'atros.

''Terry Malloy'' ye un antigo [[boxiador]] que perdió de propio un combate cedendo a las órdens d'un [[Mafia|mafioso]] irlandés, rematando asinas a suya carrera esportiva cuan yera una promesa d'o [[boxeyo]]. Agora ye enchufau como [[estibador]] en o puerto de [[Nueva York]], cobrando sin treballar, a las órdens d'o mesmo mafioso (''Johnny Friendly''), de qui lo suyo chirmano ye un destacau colaborador y man dreita. Bel día ordenan a ''Terry'' que leve a lo suyo companyero ''Joey Doyle'' a lo [[terrau]] d'un edificio, sin saber que l'obchectivo ye aventar-lo y matar-lo, en estar amán de declarar contra ''Friendly''. ''Terry'' se revifa con os asasins, pero lo fan callar con sobornos y menazas disimuladas. Ta lo funeral de ''Doyle'' plega ''Edie'', la chirmana d'a victima, y ista y mosen ''Barry'' quieren convencer a los estibadors de que declaren contra ''Friendly'', pero iste ataca la reunión y ''Terry'' (que i yera ta informar a ''Friendly'') aduya a ''Edie'' a fuyir. Prencipia una relación entre toz dos, pero ''Terry'' no sabe que lo mosen ha convenciu a un estibador ta que declare, pero en saber-lo ''Friendly'' lo matan en un accident simulau. ''Edie'' y ''Barry'' preban de convencer a ''Terry'' ta que declare, y finalment iste confiesa lo suyo papel en a muerte de ''Joey'', y ''Edie'' se distancia d'él. ''Friendly'' ninvía a ''Charles'', lo chirmano de ''Terry'', ta ufrir-li un [[soborno]] si no testifica, y en negar-se iste, asasinan a ''Charles'', estando ixo l'empentón definitivo ta que ''Terry'' decida declarar, encara que ye menazau de muerte.

A cinta s'ambienta en a suya epoca actual ([[1954]]) en a ciudat de [[Nueva York]] y las suyas escenas se filmoron en [[Hoboken (Nueva Jersey)|Hoboken]] ([[Nueva Jersey]]) y en [[Nueva York]] ([[Nueva York (estau)|Nueva York]]).

''On the Waterfront'' ye una cinta que ha recibiu cuantos [[Lista de premios cinematograficos|premios]] y nominacions, en destacando ueito [[Premios Oscar]] en [[1955]] ([[Premio Oscar a la Millor Cinta|Millor Cinta]], [[Premio Oscar a lo Millor Director|Millor Director]], [[Premio Oscar a lo Millor Actor|Millor Actor]], [[Premio Oscar a la Millor Actriz Segundaria|Millor Actriz Segundaria]], [[Premio Oscar a lo Millor Guión Orichinal|Millor Guión Orichinal]], [[Premio Oscar a lo Millor Disenyo de Producción|Millor Dirección Artistica en Blanco y Negro]], [[Premio Oscar a la Millor Fotografía|Millor Fotografía en Blanco y Negro]] y [[Premio Oscar a lo Millor Montache|Millor Montache]]), amás de cuatre nominacions (tres nominacions a lo [[Premio Oscar a lo Millor Actor Segundario|Millor Actor Segundario]] y [[Premio Oscar a la Millor Banda Sonora Orichinal de Drama|Millor Banda Sonora Orichinal de Drama]]), en a [[27ena edición d'os Premios Oscar|27<sup>ena</sup> edición]] d'os Premios Oscar; un [[Premios BAFTA|Premio BAFTA]] ([[Premio BAFTA a lo Millor Actor Forano|Millor Actor Forano]]) y dos nominacions ([[Premio BAFTA a la Millor Cinta|Millor Cinta]] y [[Premio BAFTA a lo Millor Actor Debutant|Millor Actor Debutant]]) en [[1955]] mientres a [[8ena edición d'os Premios BAFTA|8<sup>ena</sup> edición]] d'os Premios BAFTA; y cuatre [[Premios Globos d'Oro]] ([[Premio Globo d'Oro a la Millor Cinta Dramatica|Millor Cinta Dramatica]], [[Premio Globo d'Oro a lo Millor Actor Dramatico|Millor Actor Dramatico]], [[Premio Globo d'Oro a lo Millor Director|Millor Director]] y [[Premio Globo d'Oro a la Millor Fotografía|Millor Fotografía en Blanco y Negro]]) en 1955 mientres a [[12ena edición d'os Premios Globos d'Oro|12<sup>ena</sup> edición]] d'os Premios Globos d'Oro.

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==

*  [https://www.imdb.com/title/tt0047296/ ''On the Waterfront''] en [[Internet Movie Database]].
*  [https://catalog.afi.com/Catalog/moviedetails/51286 ''On the Waterfront''] en l**American Film Institute Catalog* de l*'American Film Institute*.
*  [https://www.allmovie.com/movie/on-the-waterfront-am6629 *On the Waterfront*] en [[AllMovie]].
*  [https://www.tcm.com/tcmdb/title/4749/enwp *On the Waterfront*] en [[TCM Movie Database]].
*  [https://www.rottentomatoes.com/m/on_the_waterfront *On the Waterfront''] en Rotten Tomatoes.